b'\n_START_ARTICLE_\nMark (m\xc3\xb8ntenhed)\n_START_SECTION_\nDanmark\n_START_PARAGRAPH_\nI Danmark var 1 mark (Marck Danske) = 16 skilling = 192 penning siden Erik af Pommerns tid, hvor lybsk beregning blev indf\xc3\xb8rt. Oprindeligt var det kun en beregningsenhed, svarende til 216 gram s\xc3\xb8lv, men fra 1529 eksisterede den ogs\xc3\xa5 som m\xc3\xb8nt indtil 1858, hvorefter den i 1875 blev afskaffet og man gik over til kroner og \xc3\xb8re.\n_START_SECTION_\nEstland\n_START_PARAGRAPH_\nEesti mark var gangbart betalingsmiddel i Republikken Estland fra den 30. november 1918 til den 1. januar 1928.\n_START_SECTION_\nFinland\n_START_PARAGRAPH_\nI Finland brugte man ligeledes mark (sv.) eller markka (fi.) som m\xc3\xb8ntenhed fra april 1860 frem til indf\xc3\xb8relsen af euroen den 28. februar 2002. Kursen fastsattes til 5,94573 mk = 1 \xe2\x82\xac.'